Suchinthana/ta-wikipedia huggingface dataset:
இந்தியா வீடு, பினாங்கு

இந்தியா வீடு என்பது மலேசியாவின் பினாங்கு மாநிலத்தில் உள்ள ஜார்ஜ் டவுனில் அமைந்துள்ள ஒரு வரலாற்று முக்கியத்துவம் கொண்ட கட்டிடம் ஆகும். இந்த கட்டிடம் இந்திய ஆர்ட் டெகோ பாணியைக் கொண்ட இரண்டு மாடி கட்டிடமாகும், இது S.N.A.S சொக்கலிஂகம் செட்டியார் வடிவமைத்ததாகும்

வரலாறு. 
20ஆம் நூற்றாண்டின் முற்பகுதியில், கட்டிடத்தின் நிலம் ஹட்டன்பாக் பிரதர்ஸ் & கோ நிறுவனத்தால் தங்கள் வணிகத்திற்காக பயன்படுத்தப்பட்டது. தற்போதைய கட்டிடம் 1937 இல் கட்டப்பட்டது. இரண்டாம் உலகப் போரில் ஜப்பானியர்கள் மலாயாவை ஆக்கிரமித்தபோது, கட்டிடம் ஆக்கிரமிக்கப்படாமல் விடப்பட்டது. இரண்டாம் உலகப் போரில் முந்தைய ஜார்ஜ் டவுன் ஹாங்காங் மற்றும் ஷாங்காய் வங்கிக் கழக தலைமையகம் அழிக்கப்பட்டதைத் தொடர்ந்து, 1951 ஆம் ஆண்டில் மறுசீரமைக்கப்பட்ட எச். எஸ். பி. சி கட்டிடத்திற்கு வங்கி திரும்பும் வரை இந்தியா ஹவுஸ் வங்கியின் இருப்பிடமாக செயல்பட்டது. இந்தியா ஹவுஸ் பின்னர் 1970கள் வரை அமெரிக்க தகவல் சேவையால் பயன்படுத்தப்பட்டது.

குறிப்புகள் 

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
Coordinates on Wikidata
நடுவட்டம், மலப்புரம்

நடுவட்டம் (Naduvattom, Malappuram) என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள ஒரு நகரமாகும்.

மக்கள்தொகையியல் 
2001 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, நடுவட்டம் நகரத்தின் மக்கள் தொகை 18,891 ஆகும். இதில் 9,049 ஆண்கள் மற்றும் 9,842 பெண்கள் உள்ளனர்.

போக்குவரத்து 
நடுவட்டம்  குட்டிப்புரம் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 எடப்பல் வழியாக செல்கிறது இது வடக்கு பகுதி கோவா மற்றும் மும்பை நோக்கியும் தெற்கு பகுதி கொச்சி மற்றும் திருவனந்தபுரத்தை நோக்கியும் செல்கிறது. தேசிய நெடுஞ்சாலை எண். 966 பாலக்காடு மற்றும் கோயம்புத்தூரை இணைக்கிறது. அருகில்  கோழிக்கோடு விமான நிலையம் உள்ளது. நடுவட்டத்திற்கு அருகிலுள்ள ரயில் நிலையம் குட்டிப்புரத்தில் அமைந்துள்ளது.

மேற்கோள்கள் 

மலப்புறம் மாவட்டத்தில் உள்ள ஊர்களும் நகரங்களும்
சிறந்த ஒலித்தொகுப்பாளருக்கான தமிழக அரசின் திரைப்பட விருது

சிறந்த ஒலித்தொகுப்பாளருக்கான தமிழ்நாடு அரசு திரைப்பட விருது என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் தொழில் நுட்பக் கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.

பட்டியல் 
விருது பெற்றறவர்களும், எந்த படத்திற்காக பரிசு பெற்றார்கள் என்ற பட்டியல் இங்கே.

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள்

மேற்கோள்கள் 

தமிழ்நாடு அரசின் திரைப்பட விருதுகள்
ரேடியம் சல்பேட்டு

ரேடியம் சல்பேட்டு  (Radium sulfate) என்பது RaSO4 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தின் சராசரி மூலக்கூற்று நிறை  322.088 கி/மோல் ஆகும். ரேடியம் சல்பேட்டு வெண்மை நிறத்தில் காணப்படுகிறது. அறியப்பட்ட அனைத்து சல்பேட்டு உப்புகளிலும் மிகக் குறைவாகக் கரையக்கூடிய உப்பு என்ற பண்பைக் கொண்டுள்ளது. முன்னதாக இச்சேர்மம் கதிரியக்க சிகிச்சையிலும் புகை கண்டறியும் கருவிகளிலும் பயன்படுத்தப்பட்டது. ஆனால் இதைவிட குறைவான அபாயங்கள் கொண்ட மாற்று வேதிப் பொருட்கள் கிடைத்ததால் ரேடியம் சல்பேட்டு படிப்படியாக நீக்கப்பட்டது.

பண்புகள்
பேரியம் சல்பேட்டின் அதே படிகக் கட்டமைப்பில் ரேடியம் சல்பேட்டு ஒரு திடப்பொருளாகப் படிகமாகிறது. a = 9.13 b=5.54 மற்றும் c = 7.31 Å  என்ற அணிக்கோவை அளவுருக்களுடன் 369.7 Å3 என்ற அலகுசெல் அளவுடன் இது நேர்சாய்சதுரப் படிக அமைப்பில் படிகங்களாக உருவாகிறது. ரேடியம் அயனியில் இருந்து ஆக்சிசனுக்கான தூரம் 2.96  Å ஆகவும், சல்பேட்டு அயனியில் கந்தகம் மற்றும் ஆக்சிசன் பிணைப்பின் நீளம் 1.485  Å ஆகவும் உள்ளது. ரேடியம் சல்பேட்டு சேர்மத்தில் ரேடியம் அயனியின் அயனி ஆரம் 1.66 Å ஆகும். மேலும் இது பத்து ஒருங்கிணைப்புகளைக் கொண்டுள்ளது.

இசுட்ரோன்சியம் பேரியம் அல்லது ஈயத்தின் சல்பேட்டுகளுடன் ரேடியம் சல்பேட்டு வினைபுரிந்து திண்மக் கரைசலை உருவாக்கும்.

மேற்கோள்கள்

ரேடியம் சேர்மங்கள்
சல்பேட்டுகள்
பினாங்கு தாவரவியல் பூங்கா

பினாங்கு தாவரவியல் பூங்கா (Penang Botanic Gardens) என்பது மலேசியாவின் பினாங்கு மாகாணத்தின் ஜார்ஜ் டவுன் நகரத்தில் அமைந்துள்ள  தாவரவியல் பூங்கா ஆகும்.

தொடக்கத்தில் இத்தாவரவியல் தோட்டம் 1884 ஆம் ஆண்டில் ஒரு பழைய கற்ச்சுரங்கத்தளத்தில் நிறுவப்பட்டது. பூங்காவின் முதல் கண்காணிப்பாளராக பணியாற்றிய  சார்லஸ் கர்டிஸ் என்பவரின் மேற்பார்வையில் தொடங்கப்பட்ட  இப்பூங்கா ஒரு காலனித்துவ குடியேற்ற காலகட்டத்தில் ஆங்கிலேயர்களால் கட்டப்பட்ட மிகப் பழமையான தாவரவியல் பூங்காக்களில் ஒன்றாகும்.

பினாங்கு தாவரவியல் பூங்கா பினாங்கு மலை உயிர்க்கோள பாதுகாப்பு பகுதியாகும், இப்பூங்கா ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலக உயிர்க்கோள பாதுகாப்பு வலையமைப்பில் (WNBR) பட்டியலிடப்பட்டு அங்கீகரிக்கப்பட்டுள்ளது . மேலும் மலேசியாவின் மூன்றாவது உயிர்க்கோள பாதுகாக்கப்பட்ட பகுதியாகவும் இது உள்ளது  .

வரலாறு 

தற்போதைய தாவரவியல் தோட்டம் நிறுவப்படுவதற்கு முன்பு பினாங்கு தீவில்  இரண்டு தாவரவியல் பூங்காக்கள் இருந்தன.

நறுமணப்பொருள் தோட்டம்(1794-1806) 
சார்சு நகரம் ஆகத்து 1786 இல் பினாங்கு தீவில் நிறுவப்பட்டது.  மலாக்கா நீரிணை பகுதியில் டச்சு மேலாதிக்க மசாலா வணிகத்திற்கு போட்டியாக கிழக்கிந்திய கம்பெனியால் சார்சு நகரத்தில் குடியேற்றங்கள் தொடங்கப்பட்டன.

1794 ஆம் ஆண்டில், பினாங்கு தீவில் நறுமண மசாலா தோட்டங்களை நிறுவ கிழக்கிந்திய நிறுவனம் கிறிஸ்டோபர் ஸ்மித்தை பினாங்கிற்கு தாவரவியலாளராக நியமித்தது. முதலில் இலண்டன் கியூ தாவரவியல் பூங்காவில், பயிற்சி பெற்ற ஸ்மித்  1794 ஆம் ஆண்டின் மத்தியில் 10.5 ஹெக்டேர் பரப்பில் ஓர் சிறிய தோட்டத்தை  ஆயர் ஈத்தாம் பள்ளத்தாக்கில் உருவாக்கினார். பின்னர் சுங்கை கெலுவாங் பகுதியில் 158 ஹெக்டேர் பரப்பளவில்  ஒரு பெரிய தோட்டத்தை உருவாக்கினார். இருப்பினும் இரண்டு தோட்டங்களின் சரியான இடம் தெளிவாக இல்லை.

தற்போதைய தோட்டங்கள்

மேற்கோள்கள்

வெளி இணைப்புகள்

மலேசியப் பூங்காக்கள்
பினாங்கு
சரதோக் மக்களவைத் தொகுதி

சரதோக் மக்களவைத் தொகுதி (மலாய்: Kawasan Persekutuan Saratok; ஆங்கிலம்: Saratok Federal Constituency; சீனம்: 沙拉托联邦选区) என்பது மலேசியா, சரவாக், பெத்தோங் பிரிவு;பெத்தோங் மாவட்டம்; காபோங் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P205) ஆகும்.

சரதோக் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து சரதோக் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பெத்தோங் பிரிவு

பெத்தோங் பிரிவு (Betong Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரவாக் மாநிலத்தில் உள்ள நிர்வாகப் பிரிவுகளில் மிகச் சிறியப் பிரிவு.

மலேசியாவின் கிழக்கு மலேசியாவில் உள்ள சபா; சரவாக் மாநிலங்களில் பிரிவு என்பது ஒரு நிர்வாகப் பிரிவாகும். ஒவ்வொரு பிரிவும் சிற்சில மாவட்டங்களாக (Daerah) பிரிக்கப்பட்டு நிர்வகிக்கப் படுகிறது.

இபான் மக்கள்

பெத்தோங் பிரிவில் பெத்தோங் மாவட்டம்; சரதோக்கு மாவட்டம் என இரு மாவட்டங்கள் உள்ளன. பெத்தோங் பிரிவு சரிபாஸ் (Saribas) பகுதியில் உள்ளது. சரிபாஸ் அதன் இபான் மக்களின் நீளவீடுகளுக்கு (Longhouses) பிரபலமானது; மற்றும் இபான் கலாசாரத்தின் மையமாகவும் கருதப் படுகிறது. சரிபாஸ் பகுதியில் 222 நீளவீடுகள் உள்ளன.

சரதோக் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 பெத்தோங் மாவட்டம் 
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
காபோங் மாவட்டம்

காபோங் மாவட்டம் (மலாய் மொழி: Daerah Kabong; ஆங்கிலம்: Kabong District; சீனம்: 卡邦区) என்பது மலேசியா, சரவாக் மாநிலத்தில்; பெத்தோங் பிரிவில் ஒரு மாவட்டமாகும்.

இந்த மாவட்டம், பெத்தோங் மாவட்டம், சரதோக்கு மாவட்டம், பூசா மாவட்டம் ஆகியவற்றை உள்ளடக்கிய பெத்தோங் பிரிவில் ஒரு மாவட்டமாகும். பெத்தோங் பிரிவில்  மூன்றாவது பெரிய மாவட்டமாகத் திகழ்கிறது.

பொது
காபோங் மாவட்டம் முழு மாவட்டமாகத் தரம் உயர்த்தப்படுவதற்கு முன்பு, சரதோக்கு மாவட்டத்தின் நிர்வாகத்தின் கீழ் உள்ள சிறிய மாவட்டங்களில் ஒன்றாக இருந்தது. ஏறக்குறைய 398.14 சதுர கிலோமீட்டர் பரப்பளவைக் கொண்டுள்ளது.

காபோங் மாவட்டத்தை காபோங் மாவட்ட அலுவலகம் மற்றும் காபோங் மாவட்ட மன்றம்; ஆகிய நிர்வாக அமைப்புகள் நிர்வகிக்கின்றன. காபோங் மாவட்டத்தில் உள்ள குடியேற்றத்தில் 26 இபான் நீள வீடுகள் மற்றும் 27 மலாய் கிராமங்கள் உள்ளன. 

காபோங் மாவட்டத்தில் உள்ள கிராமங்கள் மற்றும்; நீள வீடுகள் அரசாங்கத்தின் பிரதிநிதியான ஒரு பழங்குடித் தலைவரால் (Ketua Kampung; Tuai Rumah) கண்காணிக்கப்படுகின்றன.

பெத்தோங் பிரிவு மாவட்டங்கள்

பெத்தோங் பிரிவில் உள்ள மாவட்டங்கள்:
 
 பெத்தோங் மாவட்டம்
 சரதோக்கு மாவட்டம்
 காபோங் மாவட்டம்
 பூசா மாவட்டம்

மேற்கோள்கள்

இவற்றையும் பார்க்க 
 சரிபாஸ்
 பெத்தோங் பிரிவு
 வெள்ளை இராஜா
 ஜேம்சு புரூக்

சரவாக்
சரவாக் மாவட்டங்கள்
சூடோபிலாட்டசு வயநாடென்சிசு

வயநாடு புதர் தவளை, ஜெர்டன் புதர் தவளை, சமவெளி புதர் தவளை, மலபார் கடற்கரை தவளை அல்லது அடர் காது புதர் தவளை என்று அழைக்கப்படும் சூடோபிலாட்டசு வயநாடென்சிசு (Pseudophilautus wynaadensis) என்பது இராக்கோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது தென்மேற்கு இந்தியாவின் மேற்குத் தொடர்ச்சி மலைகளில் காணப்படுகிறது.

விளக்கம் 

சூடோபிலாட்டசு வயநாடென்சிசு ஆண்களின் உடல் நீளம் ஆண்களில் 24-28 பெண் தவளையின் நீளம்  ஆகும். தவளையின் உடல் மெலிந்து காணப்படும். தவளையின் நிறம் மாறுபடும். இந்நிறம் சீரான சாம்பல் நிறத்திலிருந்து பழுப்பு அல்லது சிவப்பு சாம்பல் நிறம் வரை வேறுபடும். செவிப்பறையின் நிறம் மூன்றில் இரண்டு பங்கு அடர் கருப்பு நிறத்தில் உள்ளது. தோள்பட்டை முள் நீட்சியினைக் கொண்டுள்ளது.

பரவல் 
வயநாடு புதர் தவளை மேற்குத் தொடர்ச்சி மலையின் தென்பகுதியான குடகு மற்றும் வயநாடு முதல் பெரியாறு வரை பாலக்காட்டுக் கணவாயின் இருபுறமும் பரவலாகக் காணப்படுகிறது.

வாழிடம் 
சூடோபிலாட்டசு வயநாடென்சிசு வெப்பமண்டல ஈரமான பசுமையான காடுகள் மற்றும் புதர் நிலங்களின் கீழ் நிலப்பகுதியுடன் தொடர்புடையது. இதே போல் இரண்டாம் நிலை காடுகள் மற்றும் பயிரிடப்பட்ட நிலங்களில் (தேயிலை மற்றும் காபி தோட்டங்கள் போன்றவை) காணப்படும். இப்பகுதியில் மிகவும் பொதுவான புதர் தவளைகளில் இதுவும் ஒன்றாகும். மேலும் இது வழித்தடத்தில் உள்ள தாவரங்கள் மற்றும் நகர்ப்புறங்களில் அதிகம் காணப்படுகிறது. இது இரவாடுதல் வகையினைச் சேர்ந்தது.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
தவளைகள்
பெ. இராமலிங்கம்

பெ. இராமலிங்கம் (P. Ramalingam) என்பவர் ஓர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் 2021ஆம் ஆண்டில் திராவிட முன்னேற்றக் கழகம் வேட்பாளராக நாமக்கல் சட்டமன்றத் தொகுதியிலிருந்து தேர்ந்தெடுக்கப்பட்டார்.

போட்டியிட்ட தேர்தல்

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
நாமக்கல் மாவட்ட நபர்கள்
தாரகை கத்பர்ட்

தாரகை கத்பர்ட் (Tharahai Cuthbert) என்பவர் இந்திய தேசிய காங்கிரசு கட்சியினைச் சேர்ந்த இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார் 

இவர் இந்திய தேசிய காங்கிரசு கட்சியின் சார்பில் 2024ஆம் ஆண்டு விளவன்கோடு சட்டமன்றத் தொகுதிக்கு நடைபெற்ற இடைத்தேர்தலில் போட்டியிட்டு தமிழ்நாடு சட்டமன்ற உறுப்பினராக ஆனார்.

தேர்தல் செயல்பாடு

மேற்கோள்கள் 

வாழும் நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
கன்னியாகுமரி மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
தஞ்சோங் மானிஸ் மக்களவைத் தொகுதி

தஞ்சோங் மானிஸ் மக்களவைத் தொகுதி (மலாய்: Kawasan Persekutuan Tanjong Manis; ஆங்கிலம்: Tanjong Manis Federal Constituency; சீனம்: 沙拉托联邦选区) என்பது மலேசியா, சரவாக், முக்கா பிரிவு; சரிக்கே பிரிவு ஆகிய பிரிவுகளின் தஞ்சோங் மானிஸ் மாவட்டம்; சரிக்கே மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P206) ஆகும்.

தஞ்சோங் மானிஸ் மக்களவைத் தொகுதி 2005-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2008-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2008-ஆம் ஆண்டில் இருந்து தஞ்சோங் மானிஸ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சரிக்கே பிரிவு

சரிக்கே பிரிவு (Sarikei Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கே பிரிவின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது. 

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.

சரிக்கே பிரிவின் பொருளாதாரம் பெரும்பாலும் விவசாயம் சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.

தஞ்சோங் மானிஸ் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 முக்கா பிரிவு 
 சரிக்கே பிரிவு
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
தஞ்சோங் மானிஸ் மாவட்டம்

தஞ்சோங் மானிஸ் மாவட்டம் (மலாய் மொழி: Daerah Tanjung Manis; ஆங்கிலம்: Tanjung Manis District; சீனம்: 丹绒马尼斯县) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். மாவட்டத்தின் தலைநகரம் தஞ்சோங் மானிஸ் நகரம் ஆகும்.

தஞ்சோங் மானிஸ் மாவட்டம் 7 ஏப்ரல் 1973-இல் பெலவாய் துணை மாவட்டம் என்று பெயரிடப்பட்டது; மற்றும் சரிக்கே பிரிவின் நிர்வாகத்தின் கீழ் வைக்கப்பட்டது. 1 மார்ச் 2002 அன்று, பெலவாய் துணை மாவட்டம் முக்கா பிரிவின் நிர்வாகத்தின் கீழ் கொண்டு வரப்பட்டது.

பொது

11 பிப்ரவரி 2008 அன்று, சரவாக் புதுப்பிக்கத்தக்க எரிசக்தி பெருவழி (Sarawak Corridor of Renewable Energy ) தொடங்கப்பட்டது.  பின்னர் இங்கு தஞ்சோங் மானிஸ் ஒருங்கிணைந்த துறைமுகம் கட்டப்பட்டது. 

1 ஆகஸ்டு 2015 அன்று, பெலவாய் துணை மாவட்டம் ஒரு மாவட்டமாக தரம் உயர்த்தப்பட்டு தஞ்சோங் மானிஸ் மாவட்டம் என மறுபெயரிடப்பட்டது. 

தஞ்சோங் மானிஸ் நகரம் சிபு நகரத்தில் இருந்து 82 கிமீ தொலைவிலும்; தஞ்சோங் மானிஸ் வானூர்தி நிலையத்தில் இருந்து 19.5 கிமீ தொலைவிலும்; சரிக்கே நகரில் இருந்து 28 கிமீ தொலைவிலும் அமைந்துள்ளது.

மேற்கோள்கள்

இவற்றையும் பார்க்க 

 முக்கா பிரிவு
 சரிக்கே
 பிடாயூ மக்கள்
 மெலனாவு மக்கள்

சரவாக்
சரவாக் மாவட்டங்கள்
ஏ. ஆர். ஆர். இரகுராமன்

ஏ.  ஆர்.  ஆர். இரகுராமன் (A. R. R. Raghuraman) என்பவர் ஓர் இந்திய அரசியல்வாதி ஆவார். இவர் 2021-இல் திராவிட முன்னேற்றக் கழகம் வேட்பாளராக சாத்தூர் சட்டமன்றத் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

தேர்தல் செயல்பாடு

2021

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
சிறுநீர்ப்பை நோக்கி தங்கம் விருது

சிறுநீர்ப்பை நோக்கி தங்கம் விருது (Gold Cystoscope Award) 1936 ஆம் ஆண்டில் நிறுவப்பட்டது.  1977 ஆம் ஆண்டில் மேலும் திருத்தப்பட்டது. சிறுநீர்ப்பை நோக்கியுடன் தொடர்புடையது என்பதால் இப்பெயர் வழங்கப்பட்டது. அமெரிக்க சிறுநீரகவியல் சங்கம் ஓவ்வோர் ஆண்டும் இவ்விருதை வழங்கி வருகிறது. தொழிலில் சிறந்த பங்களிப்பை வழங்கும் சிறுநீரக மருத்துவருக்கு இவ்விருது வழங்கப்படுகிறது. முதன் முதலில் இவ்விருதைப் பெற்றவர் டொனால்டு  ஜி. இசுகின்னர் ஆவார்.

விருது வென்றவர்கள்
1976- டொனால்டு  ஜி. இசுகின்னர்
1977- பேட்ரிக்கு வால்சு
1978- காரல் ஏ ஒல்சன்
1979- இசுடூவர்ட்சு எசு ஓவர்ட்சு
1981- ஈ.தாராகாட்டு வாகன்
1982- எட்வர்டு ஜே மக்குயிர்
2021- இசுடாசி லோயபு
2022- ஏஞ்சலா இசுமித்து

மேற்கோள்கள்

சிறுநீரகவியல்
மருத்துவ விருதுகள்
மருத்துவம்
ரூபி இரா. மனோகரன்

ரூபி இரா. மனோகரன் (Ruby R. Manoharan) ஓர் இந்திய அரசியல்வாதி ஆவார். இவர் தமிழ்நாட்டின் சட்டமன்ற உறுப்பினராக உள்ளார். இவர் 1959 மே 25 அன்று கன்னியாகுமரி மாவட்டத்தில் பிறந்தார். மனோகரன் 2021ஆம் ஆண்டில் இந்திய தேசிய காங்கிரசு வேட்பாளராக நாங்குனேரி சட்டமன்றத் தொகுதியிலிருந்து தேர்ந்தெடுக்கப்பட்டார்.

தேர்தல் செயல்பாடு

மேற்கோள்கள் 

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
சரிக்கே மாவட்டம்

சரிக்கே மாவட்டம் (மலாய் மொழி: Daerah Sarikei; ஆங்கிலம்: Tanjung Manis Sarikei) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும்; 985 சதுர கிலோமீட்டர் (380 சதுர மைல்) பரப்பளவைக் கொண்டுள்ளது. மாவட்டத்தின் தலைநகரம் சரிக்கே நகரம் ஆகும்.

முன்பு காலத்தில், சரிக்கே நகரம், கோழிகளை வாங்குவதற்கும் விற்பனை செய்வதற்கும் மையமாக இருந்தது. எனவே அப்போது "சா-ரி-கேய்" என்று அழைக்கப்பட்டது. சா-ரி-கேய் எனும் பெயர் காலப்போக்கில் சரிக்கே என்று மாற்றம் கண்டது.

வரலாறு

1840-ஆம் ஆண்டுகளில், ராஜாங் ஆற்றின் வர்த்தகம்; சரிக்கேயில் இருந்த மலாய்க்காரர்களின் கட்டுப்பாட்டில் இருந்தது. அவர்களில் டத்தோ பாதிங்கி அப்துல் ரகுமான் (Datuk Patinggi Abdul Rahman) என்பவர் மிகவும் சக்தி வாய்ந்தவராக இருந்தார்.

அப்போது சரிக்கேயில் பிரபலமான வணிகப் பொருட்கள்; அரிசி, தேன் மெழுகு, காட்டுப் பொருட்கள், ஆடைகள் மற்றும் உலர்ந்த மீன்கள் போன்றவையாகும்.

ஜேம்சு புரூக்

1845 ஏப்ரல் 30-ஆம் தேதி, ராஜா ஜேம்சு புரூக் முதன்முதலில் சரிக்கேயில் கால் பதித்தார். அவர் அங்கு வந்த போது கடற்கொள்ளைகள் அதிகமாக இருந்தன. இபான் மக்களின் கடற்கொள்ளையைக் கட்டுப்படுத்த வேண்டும் என்று டத்தோ பாதிங்கி அப்துல் ரகுமானைக் கேட்டுக் கொண்டார். ஆனால் அப்துல் ரகுமான் இபான் மக்களைக் கட்டுப்படுத்த தவறிவிட்டார்.

1853-இல், புரூணை சுல்தானகத்திடம் இருந்து ராஜாங் ஆறு மற்றும் அதைச் சுற்றியுள்ள நிலப் பகுதிகளை ராஜா ஜேம்சு புரூக் பெற்றுக் கொண்டார்.

டத்தோ பாதிங்கி அப்துல் ரகுமான்

இந்தக் கட்டத்தில் இபான் மக்களின் தலைவர்களில் ஒருவராக இருந்த சரிப் மசோர் (Syarif Masahor) என்பவர் இபான் மக்கள் உதவியுடன் டத்தோ பாதிங்கி அப்துல் ரகுமானைத் தாக்கினார். தாக்குதலில் சரிப் மசோர் வெற்றி அடைந்தார். அத்துடன் 1849 தொடங்கி 1861 வரை சரிக்கே பகுதியைத் தன் கட்டுப்பாட்டிற்குள் வைத்து இருந்தார்.

1856-ஆம் ஆண்டு சனவரி 4-ஆம் தேதி, ஜூலாவைச் (Julau) சேர்ந்த டயாக் மக்களால் (Dayaks) சரிக்கே நகரம் எரிக்கப்பட்டது. அதே மாதத்தில், இபான் மக்களின் கடற்கொள்ளைகளை அடக்குவதற்கு, சரிக்கேயில் ஜேம்சு புரூக் ஒரு கோட்டையைக் கட்டினார். பின்னர் சரிக்கே நகரம் ஜேம்சு புரூக்கின் கட்டுப்பாட்டிற்குள் வந்தது.

முதல் குடியேற்றம்

1864-இல், சீனாவில் இருந்து ஒக்லோ மக்களும் கான்டோனீய மக்களும் சரிக்கேவுக்கு முதன்முதலில் வந்தார்கள். அவர்கள் அத்தாப்புக் குடில்களைக் கட்டி, ஆற்றங்கரையில் மலாய்க்காரர்களுடன் சேர்ந்து வாழ்ந்தனர். கோழிகளை வளர்த்தனர்; மற்றும் காய்கறிகளை நடவு செய்தனர். 

பின்னர் அவர்கள் மரக்கட்டைகளைப் பயன்படுத்தி கடைவீடுகளை உருவாக்கினர்; மளிகை வியாபாரம் செய்யத் தொடங்கினர். அதன்பிறகு, சிங்கப்பூர் நிறுவனங்களுடனான வர்த்தகத்தையும் சேர்த்து அவர்களின் வணிகங்கள் விரிவடைந்தன.

மேற்கோள்கள்

இவற்றையும் பார்க்க 
 அத்தாப்புக் குடில்
 சரிக்கே பிரிவு
 சரிக்கே
 பிடாயூ மக்கள்
 மெலனாவு மக்கள்

வெளி இணைப்புகள்
 

சரவாக்
சரவாக் மாவட்டங்கள்
சிங்கை கோவிந்தராசு

சிங்கை கோவிந்தரசு (Singai Govindarasu)(பிறப்பு 8 நவம்பர், 1951)  என்பவர் தமிழ்நாட்டின் சட்டமன்ற உறுப்பினராக பணியாற்றிய ஓர் இந்திய அரசியல்வாதி ஆவார். இவர் 1991 முதல் 1996 வரை அனைத்திந்திய அண்ணா திராவிட முன்னேற்றக் கழக வேட்பாளராக சிங்காநல்லூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

10 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
பினாங்கின் ஜோர்ஜ் டவுனில் உயரமான கட்டிடங்களின் பட்டியல்

ஜோர்ஜ் டவுன், இது பினாங்கு தீவின் முழுப் பகுதிகளையும் சுற்றியுள்ள சிறு தீவுகளையும் உள்ளடக்கியது, பினாங்கின் தலைநகரம் மற்றும் மலேசியாவின் இரண்டாவது பெரிய நகர்ப்புறப் பகுதியான ஜோர்ஜ் டவுன் நகரப்பகுதி தொகுப்பின் மையமாக உள்ளது. தீவுகளில் காணப்படும் நிலப்பற்றாக்குறையால், ஜோர்ஜ் டவுனின் பல பகுதிகளில் உயரமான கட்டிடங்கள் வெகு விரைவில் எழுந்து வருகின்றன.உயரமான கட்டிடங்கள் மற்றும் நகரப்புற வளம் பற்றிய கவுன்சிலின் (CTBUH) தகவல்படி, 2023ஆம் ஆண்டின் நிலவரப்படி, ஜோர்ஜ் டவுனில் குறைந்தது 150 மீட்டர் (492 அடி) உயரமுள்ள 35 வானிலைத் தாண்டும் கட்டிடங்கள் உள்ளன, இதன் மூலம் ஜோர்ஜ் டவுன் மலேசியாவில், குவாலாலம்பூருக்கு அடுத்தபடியாக, இரண்டாவது உயரமான நகரமாக அமைந்துள்ளது

பினாங்கின் முதல் வானிலைத் தாண்டும் கட்டிடம் இன்று வரை மாநிலத்திலேயே உயரமானதாக உள்ளது. 1986ஆம் ஆண்டில் முடிக்கப்பட்ட கொம்தார் கோபுரம் ஆரம்பத்தில் 232 மீட்டர் (761 அடி) உயரத்தில் இருந்தது..

மேலும் காண்க 

 உலகின் மிக உயரமான கட்டிடங்களின் பட்டியல்
 மலேசியாவின் மிக உயரமான கட்டிடங்களின் பட்டியல்
 கோலாலம்பூரில் உள்ள மிக உயரமான கட்டிடங்களின் பட்டியல்
 ஜோகூர் பஹ்ரூவில் உள்ள மிக உயரமான கட்டிடங்களின் பட்டியல்
 கோட்டா கினபாலுவில் உள்ள மிக உயரமான கட்டிடங்களின் பட்டியல்

குறிப்புகள்
பினாங்கு சாலை

பினாங்கு சாலை எனும் இராஜாதி மேடு (ஆங்கிலம்: Penang Road; மலாய்: Jalan Penang; சீனம்: 檳榔律) என்பது மலேசியா, பினாங்கு, ஜார்ஜ் டவுன் மாநகரில் உள்ள மிக முக்கியமான சாலையாகும். இந்தச் சாலை, வடக்கில் பார்குவார் சாலையையும்; தெற்கில் கொம்தார் கோபுரத்தையும் இணைக்கிறது.

ஜார்ஜ் டவுன் நகர மையத்திற்குள் முக்கியச் சாலையாக விளங்கும் இந்தப் பினாங்கு சாலையில் அதிகமான போக்குவரத்து நெரிசல்கள் உள்ளன. இந்தச் சாலை யுனெஸ்கோ உலக பாரம்பரிய தளத்திற்குள் உள்ளது.

பொது

இங்கு ஈரநிலைக் காய்கறிச் சந்தைகள்; மதுபான விடுதிகள்; பல்வேறு உணவு மையங்கள் காணப்படுகின்றன; மற்றும் சௌராஸ்தா சந்தை (Chowrasta Market) எனும் இனும் சார்ந்த சந்தையின் இருப்பிடமாகவும் உள்ளது. 

சௌராஸ்தா சந்தையில் பினாங்கின் தனித்துவமான பல்வேறு உள்ளூர்த் தயாரிப்புகள், ஜாதிக்காய் தயாரிப்புகள்; மற்றும் அடுமனைப் பண்டங்கள் கிடைக்கின்றன.

தமிழில் பெயர்

பினாங்கு இந்தியர், இந்தச் சாலையை இராஜாதி மேடு (இராணி கதவுகள்) அல்லது ஏழு முச்சந்தி என்றும் அழைக்கிறார்கள். தமிழகத்தின் கடையநல்லூர் சமூகத்தினர் அங்கு அமைத்த இராணி கதவிற்கும்; இராஜாதி மேட்டிற்கும் தொடர்பு உள்ளதாக அறியப்படுகிறது. 

கொம்தார் கோபுரம் கட்டப் படுவதற்கு முன்பு அங்கு 7 சாலைகள் ஒன்றாகச் சந்தித்த இடமாக இருந்ததால் அந்த இடத்திற்கு ஏழு முச்சந்தி எனும் பெயர் வழங்கப்பட்டது.

வரலாறு. 

பிரான்சிஸ் லைட் திட்டமிட்டு உருவாக்கிய அசல் நகரப் பகுதிக்கு வெளியே கட்டப்பட்ட முதல் சாலை எனும் பெயர் இந்தப் பினாங்கு சாலைக்கு உள்ளது. 

பல நூற்றாண்டுகளாக, பினாங்கு சாலை ஒரு சில்லறை விற்பனைத் தெருவாகவும்; குறிப்பாக சௌராஸ்தா சந்தைக்கு முன்னால் உள்ள பாதையில் சேவை செய்து வருகிறது. இந்த சௌராஸ்தா சந்தை 1890-களில் உருவாக்கப்பட்டது.

மேலும் காண்க

 கொம்தார் கோபுரம் 
 பிரான்சிஸ் லைட் 
 கெர்னி டிரைவ் 
 பினாங்கு கடலடி சுரங்கப்பாதை

மேற்கோள்கள்

வெளி இணைப்புகள்
 

ஜார்ஜ் டவுன், பினாங்கு
மலேசியாவில் உள்ள சாலைகள்
சிறந்த பாடலாசிரியருக்கான தமிழக அரசின் திரைப்பட விருது

சிறந்த பாடலாசிரியருக்கான தமிழ்நாடு அரசு திரைப்பட விருது (Tamil Nadu State Film Award for Best Lyricist) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும்  கலைஞர்களுக்கு வழங்கப்படும் தமிழக அரசு திரைப்பட விருதுகளில் ஒன்றாகும்.

பட்டியல்

மேலும் காண்க 

 தமிழகத் திரைப்படத்துறை
 இந்தியத் திரைப்படத்துறை

மேற்கோள்கள் 

தமிழ்நாடு அரசின் திரைப்பட விருதுகள்
பாயான் பாரு

பாயான் பாரு (மலாய்: ஆங்கிலம்: Bayan Baru) என்பது மலேசியா, பினாங்கு மாநிலத்தில் உள்ள ஜோர்ஜ் டவுன் மாநகரின் ஒரு புறநகர்ப் பகுதி ஆகும்.. நகர மையத்தின் தெற்கே  கிமீ (6.8 மைல்) தொலைவில் அமைந்துள்ள இந்த நகரம், பாயான் லெப்பாஸ் புறநகர்ப் பகுதிக்குள் அமைந்துள்ளது. 

மேலும், இந்த நகரம் பாயான் லெப்பாஸ் தீர்வையற்ற தொழில்துறை மண்டலம், ரிலாவ், சுங்கை அரா மற்றும் புக்கிட் ஜம்புல் ஆகியவற்றை ஒட்டியுள்ளது.

பொது

இந்த நகர்ப்புறம் 1970-ஆம் ஆண்டுகளில் அந்த பகுதியின் உருவாக்கத்தைத் தொடர்ந்து உருவாக்கப்பட்டது..  அப்போதிருந்து, பல்வேறு வணிக மற்றும் சில்லறை வளர்ச்சிகளுடன், பாயான் பாரு ஒரு வளர்ந்து வரும் சுற்றுப்புறமாக உருவெடுத்துள்ளது.

வரலாறு 

பாயான் பாரு முதன்முதலில் 1972-ஆம் ஆண்டில் பினாங்கு மேம்பாட்டுக் கழகத்தால் (பி. டி. சி.) உருவாக்கப்பட்டது. பாயான் லெபாஸ் தீர்வையற்ற தொழில்துறை மண்டலத்தின் கட்டுமானத்துடன் இணைந்து.புதிய நகரியத்தை உருவாக்குவது ஒரு முன்னோடித் திட்டமாக இருந்தது. 

பாயான் லெப்பாஸ் புறநகர்ப் பகுதியில் புதிதாக கட்டப்படும் தொழிற்சாலைகளை ஒட்டிய இடங்களில், புதிய வீட்டுப் பகுதிகளை அமைப்பது; நகர்ப்புற மற்றும் கிராமப்புற மக்களுக்கு இடையிலான சமூக மற்றும் பொருளாதார ஏற்றத் தாழ்வுகளை அகற்றுவது; போன்றவை அந்த முன்னோடித் திட்டத்தின் நோக்கமாக இருந்தது.

பொருளாதாரம் 

அண்மைய ஆண்டுகளில், பினாங்கு மாநில அரசு, பாயான் பாருவை வணிகச் செயலாக்க மையமாக மேம்படுத்துவதற்கு முதலீடுகளை ஒதுக்கியுள்ளது. 

இந்த முதலீடுகளில் மல்டிமீடியா சூப்பர் காரிடார் (எம். எஸ். சி. சி.) -நிலையிலான உள்கட்டமைப்பு; அதாவது சன்டெக் டவர் மற்றும் ஒன் பிரசிங்க்ட் ஆகியவை அடங்கும். 

செலஸ்டிகா, கீயன்ஸ், சுவரோவ்ஸ்கி, ஜபில், டெலிபெர்பார்மன்ஸ், குயென் / நாகல் மற்றும் சூரிச் காப்புறுதி நிறுவனம் உள்ளிட்ட பல பன்னாட்டு நிறுவனங்கள் ஏற்கனவே இப்பகுதியில் தங்களின் வணிக மையங்களை அமைத்துள்ளன.

குறிப்புகள்

வெளி இணைப்புகள்

பினாங்கு மாநிலத்தின் நகரங்கள்
சீன மொழி வார்த்தைகளைக் கொண்ட கட்டுரைகள்
பினாங்கு மியூஸ் பிஐசிசி அடுக்ககம்

பினாங்கு மியூஸ் பிஐசிசி அடுக்ககம் (ஆங்கிலம்: Penang Muze @ PICC) என்பது மலேசியா, பினாங்கு, ஜார்ஜ் டவுன் மாநகரில் உள்ள அடுக்ககம் ஆகும்.

பாயான் பாரு நகரத்தில் அமைந்துள்ள இந்த அடுக்ககம் பிளாக் ஏ (Block A) மற்றும் பிளாக் பி (Block B) என இரண்டு வானளாவிய கட்டிடங்களைக் கொண்டுள்ளது, அவை முறையே 52 மற்றும் 58 மாடிகள் கொண்டவை.

பொது

பிளாக் பி,  மீ (674 ) உயரத்தில் உள்ளது. 2023-ஆம் ஆண்டு நிலவரப்படி ஜார்ஜ் டவுன் நகரத்தில், இந்தக் கட்டிட வளாகம் மூன்றாவது உயரமான வானளாவிய கட்டிடமாகத் திகழ்கிறது.

இரண்டு அடுக்கங்களிலும் மொத்தம் 846 குடியிருப்புகள் உள்ளன.

மேலும் காண்க 
 ஜார்ஜ் டவுன்
 ஜார்ஜ் டவுன் உயரமான கட்டிடங்கள்
 பாயான் பாரு

மேற்கோள்கள்

வெளி இணைப்புகள்

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
ஜலோர் மக்களவைத் தொகுதி

ஜலோர் மக்களவைத் தொகுதி (Jalore Lok Sabha constituency) என்பது இந்தியாவில் இராசத்தான் மாநிலத்தில் உள்ள இந்திய நாடாளுமன்ற 25 மக்களவைத் தொகுதிகளில் ஒன்றாகும். இது ஜலோர் மற்றும் சிரோகி மாவட்டங்களில் பரவியுள்ளது.

சட்டமன்றத் தொகுதிகள் 
தற்போது, ஜலோர் மக்களவைத் தொகுதியில் எட்டு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 ஜலோர் மாவட்டம்
 சிரோகி மாவட்டம்
 மக்களவை தொகுதிகளின் பட்டியல்

மேற்கோள்கள் 

சிரோஹி மாவட்டம்
இராசத்தான் மக்களவைத் தொகுதிகள்
ஆர்டே எஸ்

ஆர்டே எசு (Arte S) என்பது மலேசிய மாநிலமான பினாங்கில் உள்ள ஜார்ஜ் நகரத்தில் உள்ள ஒரு குடியிருப்பு வளாகமாகும். புக்கிட் காம்பிரின் சுற்றுப்புறத்தில் அமைந்துள்ள இந்த வளாகத்தில் டவர் ஏ மற்றும் டவர் பி என இரண்டு குடியிருப்பு கோபுரங்கள் உள்ளன.

உயரம். 

35 மாடிகள் கொண்ட கோபுரம் ஏ,  மீ (398 ) உயரத்தைக் கொண்டுள்ளது. மறுபுறம், 51 கதைகள் மற்றும்  மீ (610 ) உயரத்துடன், வளாகத்தின் கோபுரம் பி, கெலுகருக்குள் மிக உயரமான வானளாவிய கட்டிடமாகும், அதே போல் ஜார்ஜ் டவுனில் மிக உயரமான ஒன்றாகும்.

மேற்கோள்கள்

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
லும்பாரம் சவுத்ரி

லும்பாரம் சவுத்ரி (Lumbaram Choudhary) என்பவர் இராசத்தானின் ஜலோரைச் சேர்ந்த இந்திய அரசியல்வாதி ஆவார். இவர் ஜலோர் மக்களவைத் தொகுதிக்கு 2024ஆம் ஆண்டு நடைபெற்ற இந்தியப் பொதுத் தேர்தலில் இந்திய தேசிய காங்கிரசின் வைபவ் கெலாட்டைத் தோற்கடித்து நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியினைச் சேர்ந்தவர்.

மேற்கோள்கள் 

18ஆவது மக்களவை உறுப்பினர்கள்
வாழும் நபர்கள்
இந்திய அரசியல்வாதிகள்
1வது அவென்யூ மால்

1வது அவென்யூ மால் என்பது மலேசியாவின் பினாங்கு மாநிலத்தில் உள்ள ஜோர்ஜ் டவுனில் அமைந்துள்ள ஒரு 쇼ப்பிங் மால் ஆகும். இது மேகசின் ரோடில், கோம்படார் மற்றும் பிராங்கின் மால் அருகில் அமைந்துள்ளது, மேலும் இரு கட்டிடங்களும் மேலே செல்லக்கூடிய பாலங்களால் இணைக்கப்பட்டுள்ளன.

வசதிகள் 
தற்போது, மாலில் டி. ஜி. வி. சினிமாஸ் என்ற ஒரு நங்கூரம் வாடகைதாரர் உள்ளார். பிந்தையது ஷாப்பிங் மாலின் மேல் மாடியில் கிளவுட் 8 என்றும் அழைக்கப்படும் ஒரு திரைப்பட வளாகத்தை இயக்குகிறது.

1வது அவென்யூ மாலில் மொத்தம் ஏழு சில்லறை தளங்கள் (எல்ஜி-எல்4 & எல்8) மற்றும் மூன்று பல மாடி கார்ப்பார்க் நிலைகள் (எல்5-எல்7) உள்ளன.

இடம் மற்றும் அணுகல் 
ஜார்ஜ் டவுனின் மையத்தில் உள்ள 1 வது அவென்யூ மால், கோம்டரில் உள்ள ரேபிட் பினாங்கு பேருந்து முனையத்திற்கு அடுத்ததாக, உள்ளூர் மக்களுக்கும் சுற்றுலாப் பயணிகளுக்கும் எளிதில் அணுகக்கூடியதாக இருக்கிறது. ஜார்ஜ் டவுனின் யுனெஸ்கோ உலக பாரம்பரிய தளத்திற்குள் எங்கிருந்தும் இலவசமாக விரைவு பினாங்கு கேட் பேருந்தில் 1 வது அவென்யூ மாலுக்குச் செல்லலாம். 

பினாங்கு தீவில் உள்ள பெரும்பாலான விரைவு பினாங்கு பேருந்து வழித்தடங்கள் கோம்தார் பேருந்து முனையம் வழியாக செல்வதால், கோம்தாருக்கு செல்லும் எந்த விரைவு பிநாங்கு பேருந்து வழியாகவும் 1 வது அவென்யூ மாலை அடையலாம்.

குறிப்புகள் 

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
Coordinates on Wikidata
8 குர்னி

8 குர்னி (8 Gurney) என்பது மலேசியாவின் பினாங்கில் உள்ள ஜார்ஜ் நகரத்தில் உள்ள 38 மாடி குடியிருப்பு ஆகும். கர்னி ப்ரோமனேடில் அமைந்துள்ள இது 150 மீ (490 அடி) உயரத்தில் உள்ளது. இது கடற்கரை சாலையில் உள்ள உயரமான வானளாவிய கட்டிடங்களில் ஒன்றாகும். 2013-இல் இக்கட்டடம் கட்டி முடிக்கப்பட்டது. இது CA+ அசோசியேட்சின் துணை நிறுவனமான புலாவ் செரியாவால் கட்டப்பட்டது.

மேலும் பார்க்கவும் 
 பினாங்கில் உள்ள மிக உயரமான கட்டிடங்களின் பட்டியல்
 கர்னி சவாரி

மேற்கோள்கள்

மலேசிய வானளாவிகள்
அஸ்காட் குர்னி பினாங்கு

அஸ்காட் குர்னி பினாங் என்பது மலேசியாவின் பினாங்கு மாநிலத்திற்குட்பட்ட ஜோர்ஜ் டவுனில் அமைந்த ஒரு சேவையளிக்கும் குடியிருப்பாகும். நகரத்தின் முக்கியமான இடமான கெர்னி டிரைவ் அமைந்துள்ளது, இது தீவான நகரத்தில் உள்ள அஸ்காட் லிமிடெட் சேவையளிக்கும் குடியிருப்பின் முதற்பட்டியாகும்.

மேலும் காண்க 

 ஜார்ஜ் டவுனில் உள்ள மிக உயரமான கட்டிடங்களின் பட்டியல்
 குர்னி டிரைவ்

குறிப்புகள் 

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
சன்வர் லால் ஜாட்

சன்வார் லால் ஜாட் (Sanwar Lal Jat, 1 ஜனவரி 1955 – 9 ஆகஸ்ட் 2017) என்பவர் இராசத்தான் மாநிலத்தைச் சேர்ந்த ஓர் அரசியல்வாதி அவார். ராசத்தான் விவசாயிகள் ஆணைய தலைவராகவும், இராசத்தான்  மாநிலத்தின் அஜ்மீர் மக்களவைத் தொகுதியின் நாடாளுமன்றத் உறுப்பினராகத் தேர்ந்தெடுக்கப்பட்டு 

மத்திய இணை அமைச்சராகவும் பதவி வகித்துள்ளார். இராசத்தான் மாநில அரசின் நீர்வளத்துறை அமைச்சராகவும் பதவி வகித்தார். இவர் ராஜஸ்தான் சட்டப்பேரவை தேர்தலில் அஜ்மீர் மாவட்டம். நசிராபாத் தொகுதியில் வெற்றிபெற்றுள்ளார். மேலும் இவர்  பாரதிய ஜனதா கட்சியின்  மூத்த தலைவராகவும் விளங்கினார்.

1955 ஆம் ஆண்டு பிறந்த இவர் முதுநிலை வணிகவியல் மற்றும் பிஎச்.டி படித்துள்ளார். அரசியலில் நுழைவதற்கு முன்பு பேராசிரியராகப் பணியாற்றிய இவர் நர்பதா தேவி என்பவரை மணந்தார். இவர்களுக்கு இரண்டு மகன்களும் ஒரு மகளும் உள்ளனர். இவர் ஆகத்து 2017 அன்று புது தில்லியில் காலமானார்.

தொழில் 
ஜாட் நவம்பர் 2014 முதல் ஜூலை 2016 வரை இந்திய அரசின் நீர்வளத்துறை இணை அமைச்சராக பணியாற்றினார்.

மேற்கோள்கள்

வெளி இணைப்புகள் 

 பேராசிரியர் சன்வர்லால் ஜாட்
 சன்வார் லால் ஜாட் வாழ்க்கை வரலாறு
16வது மக்களவை உறுப்பினர்கள்
2017 இறப்புகள்
1955 பிறப்புகள்
இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பிஎச்.எல் கோபுரம்

மலேசிய மாநிலமான பினாங்கில் உள்ள ஜார்ஜ் டவுனில் உள்ள வணிக ரீதியான வானளாவிய கட்டிடம் பி. எச். எல். டவர் (மலேசியம்ஃ Menara BHL) ஆகும். நார்தம் சாலை அமைந்துள்ள இந்த 30 மாடி கட்டிடம் 1995 ஆம் ஆண்டில் கட்டி முடிக்கப்பட்டு  மீ (354 ) உயரத்தில் உள்ளது.

சிஐஎம்பி வங்கி ஒரு கிளையை நடத்துவதைத் தவிர, பினாங்கில் ஜப்பானின் துணைத் தூதரகமும் பிஎச்எல் டவரில் உள்ளது.

மேலும் காண்க 

 ஜார்ஜ் டவுனில் உள்ள மிக உயரமான கட்டிடங்களின் பட்டியல்
 நார்தம் சாலை

குறிப்புகள் 

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
நோர்தம் வீதி

"நோர்தம் வீதி" என்பது மலேசியாவின் பினாங்கு மாநிலத்தில் உள்ள ஜோர்ஜ் டவுன் நகரின் வடக்குக் கரையோரத்தில் அமைந்துள்ள முக்கிய சாலையாகும்.. இது கர்னி டிரைவ் வழியாக கிழக்கே ஃபர்குஹார் தெரு நோக்கி தொடர்கிறது. 1990 களில் இருந்து, நார்தாம் சாலை நகரின் மத்திய வணிக மாவட்டத்தின் ஒரு பகுதியாக இருந்து வருகிறது, மேலும் கர்னி டிரைவ் உடன், இது நிதி நடவடிக்கைகளில் குறிப்பிடத்தக்க அதிகரிப்பைக் கண்டுள்ளது.

பெயர் சூட்டுதல் 
நார்தம் சாலை முதலில் தென்மேற்கு இங்கிலாந்தில் உள்ள நார்தம், டெவோனின் பெயரால் பெயரிடப்பட்டது. 1982இல் பினாங்கிற்கு விஜயம் செய்த மலேசிய மன்னர் சுல்தான் அஹ்மத் ஷா நினைவாக 1980களில் இது அதிகாரப்பூர்வமாக ஜாலான் சுல்தான் அஹ்மது ஷா என்று மறுபெயரிடப்பட்டது. இருப்பினும், உள்ளூர் பினாங்கு மக்கள் தொடர்ந்து சாலையை அதன் காலனித்துவ பெயரான நார்தம் சாலை என்று குறிப்பிடுகின்றனர். இதற்குக் காரணம், புதிய பெயர் பெரிதாகத் தெரியவில்லை, ஆனால் பினாங்கின் காலனித்துவ வரலாற்றை தங்கள் உள்ளூர் அடையாளத்தின் ஒரு பகுதியாகக் கருதும் உள்ளூர் மக்களிடையே ஒரு வலுவான பழமைவாதத்தையும் இது பிரதிபலிக்கிறது.

குறிப்புகள் 

சீன மொழி வார்த்தைகளைக் கொண்ட கட்டுரைகள்
அயோடின் சல்பேட்டு

அயோடின் சல்பேட்டு (Iodine sulfate)  என்பது I2(SO4)3 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். அயோடினும் கந்தக அமிலமும் சேர்ந்து இச்சேர்மம் உருவாகிறது. அயோடின் சல்பேட்டு இள மஞ்சள் நிறத்தில் படிகங்களாகக் காணப்படும். தண்ணீருடன் வினைபுரியும்.

தயாரிப்பு

ஈரயோடோசில் சல்பேட்டு சேர்மத்துடன் கந்தக டிரையாக்சைடைச் சேர்த்து வினைபுரியச் செய்து அயோடின் சல்பேட்டு தயாரிக்கப்படுகிறது.:

(IO)2SO4 + 2SO3 -> I2(SO4)3 

தனிமநிலை அயோடின், அயோடின் பெண்டாக்சைடு ஆகியவை கந்தக டிரையாக்சைடுடன் வினைபுரிந்தாலும் அயோடின் சல்பேட்டு உருவாகும்.

இயற்பியல் பண்புகள்
இளம் மஞ்சள் நிறத்தில் நீருறிஞ்சும் படிகங்களாக அயோடின் சல்பேட்டு உருவாகிறது.

வேதிப் பண்புகள்
அயோடின் சல்பேட்டு கரிமக் கரைப்பான்களில் கரையும். நீரற்ற மற்றும் வலுவான அமில கரைப்பான்களில் நிலைப்புத்தன்மையுடன் இருக்கும். வளிமண்டல ஈரப்பதத்தின் செல்வாக்கின் கீழ் இது அயோடின் வெளியீட்டின் காரணமாக கருமையாகிறது.

மேற்கோள்கள்

அயோடின் சேர்மங்கள்
சல்பேட்டுகள்
பினாங்கு வெறுங்கல்லறை

பினாங்கு வெறுங்கல்லறை (மலாய்: Tugu Cenotaph Pulau Pinang; ஆங்கிலம்: Cenotaph Penang) என்பது மலேசியா பினாங்கு, ஜோர்ஜ் டவுன் மாநகரில் உள்ள பினாங்கு எஸ்பிளனேட் கடற்கரை நகரச் சதுக்கத்தில் அமைந்துள்ள ஒரு வெறுங்கல்லறை (Cenotaph) ஆகும். 

இந்த நினைவுச் சின்னத்தின் தளம், தற்போது துன் சையத் சா பராக்பா சாலையில் (Jalan Tun Syed Sheh Barakbah), பினாங்கு எஸ்பிளனேட் அமைந்துள்ள கடற்கரையில் அமைந்துள்ளது. 

தற்போதைய கல்லறையானது 1929-இல் கட்டப்பட்ட அசல் கல்லறையின் 1948-ஆம் ஆண்டு புனரமைப்பு ஆகும்.

பொது

1929-ஆம் ஆண்டில், சுவான் & மெக்லாரன் எனும் கட்டிடக்கலை நிறுவனத்தால், இந்தக் கல்லறை வடிவமைக்கப்பட்டு நீரிணை டாலர் $ 12,000 செலவில் கட்டப்பட்டது. அசல் கல்லறையானது முதலாம் உலகப் போரில் பினாங்கில் உயிர் இழந்த நேச நாட்டுப் படைவீரர்களை நினைவுகூரும் வகையில் அமைக்கப்பட்டது. 

இரண்டாம் உலகப் போரில் சப்பானியர்கள் மலாயாவை ஆக்கிரமித்தபோதும்; ​​1944, 1945-ஆம் ஆண்டுகளில் பினாங்கில் நேச நாடுகளின் குண்டுவீச்சுகளின் போதும் (Bombing of South-East Asia (1944–1945); இந்தக் கல்லறை சேதம் அடைந்தது.

புனரமைப்பு

இரண்டாம் உலகப் போர் முடிவடைந்ததும் நீரிணை டாலர் $ 3, 500 செலவில் புனரமைப்பு செய்யப்பட்டது. 

இரண்டாம் உலகப் போரில் (சயாம் மரண இரயில்பாதையில் பணிபுரிந்த போர்க் கைதிகள் உட்பட), மலாயா அவசரகாலம், அதைத் தொடர்ந்து நடந்த மறு கிளர்ச்சிகள், மற்றும் இந்தோனேசியா - மலேசியா மோதல் ஆகியவற்றில் உயிர் நீத்த போர் வீரர்களுக்காக ஒரு சிறிய வெறுங்கல்லறையும், இந்தக் கலறையில் கட்டப்பட்டு உள்ளது.

மேற்கோள்கள்

வெளி இணைப்புகள்
 

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
பினாங்கு எஸ்பிளனேட்

எஸ்பிளனேட் அல்லது பினாங்கு எஸ்பிளனேட் ஆங்கிலம்: Esplanade) என்பது மலேசியாவின் பினாங்கு மாநிலத்தில் ஜார்ஜ் டவுன் மாநகர் மையத்தில் அமைந்துள்ள கடற்கரை நகரச் சதுக்கமாகும். 

பாடாங் (Padang) என்று அழைக்கப்படும் கார்ன்வாலிஸ் கோட்டையை (Fort Cornwallis) ஒட்டியுள்ள பகுதியையும்; கடலோர நடைப் பாதையும் இந்தக் கடற்கரை நகரச் சதுக்கம் உள்ளடக்கியது. பினாங்கு மாநகர் மண்டபம் (City Hall) கார்ன்வாலிஸ் கோட்டையை எதிர்கொள்கிறது.

பொது

பினாங்கு வரலாற்றில் ஒரு குறிப்பிடத்தக்க நிகழ்வின் தளமாக பினாங்கு எஸ்பிளனேட் அமைகிறது. இங்குதான் ஜார்ஜ் டவுனின் நிறுவனர் கேப்டன் பிரான்சிஸ் லைட் 1786 ஜூலை 17 அன்று முதன்முதலில் காலடி வைத்தார். 

கேப்டன் பிரான்சிஸ் லைட், பினாங்குத் தீவை கைப்பற்றிய பிறகு, எஸ்ப்ளேனேட் பகுதியில் உள்ள காடுகளை அழித்து முதல் குடியிருப்பை உருவாக்கினார். அதே காலக் கட்டத்தில், கார்ன்வாலிஸ் கோட்டையும் எஸ்ப்ளேனேட் பகுதியின் கிழக்கே கட்டப்பட்டது.

வரலாறு. 

பிரித்தானிய கிழக்கிந்திய நிறுவனத்தின் வணிகரான கேப்டன் பிரான்சிஸ் லைட் 1786 சூலை 17 அன்று முதன்முதலில் பினாங்கு தீவில் தரையிறங்கிய இடத்தில்தான் எஸ்ப்ளேனேட் உள்ளது. பிரித்தானிய பேரரசின் சார்பாக, பினாங்குத் தீவைப் பெற்ற பிறகு, அந்தத் தீவின் காடுகளை அழித்துச் சீர் செய்வதற்கு கேப்டன் பிரான்சிஸ் லைட் ஒரு திட்டம் வகுத்தார். 

காடுகளை அழிக்கும் திட்டத்தில், அங்கிருந்த புலம்பெயர் மக்களைக் கவர்ந்திழுக்க, காட்டுப் பகுதிக்குள் வெள்ளி நாணயங்களை வீசும்படி தன் கப்பல் சிப்பந்திகளுக்கு. பிரான்சிஸ் லைட் கட்டளையிட்டார். வெள்ளி நாணயங்களைத் தேடிச் சென்ற மக்கள் காடுகளையும் புதர்களையும் அழிக்க வேண்டிய நிலை ஏற்பட்டது. வனப்பகுதி ஓரளவிற்குச் சுத்தமான பிறகு கார்ன்வாலிஸ் கோட்டையும் கட்டப்பட்டது.

இப்போது பாடாங் என்று அழைக்கப்படும் இந்த இடம்தான், பிரித்தானிய கிழக்கிந்திய நிறுவனத்தால் பினாங்கிற்கு அனுப்பப்பட்ட இந்தியச் சிப்பாய்கள் முதன்முதலாகத் தரை இறங்கிய இடமாகும்.

மேற்கோள்கள்

மேலும் காண்க
 பினாங்கு நகராட்சி பூங்கா
 பினாங்கு தாவரவியல் பூங்கா
 பினாங்கு தேசியப் பூங்கா

வெளி இணைப்புகள்

பினாங்கின் ஜார்ஜ் டவுனில் உள்ள கட்டிடங்கள் மற்றும் கட்டமைப்புகள்
எக்சா அம்மீன்நிக்கல்குளோரைடு

எக்சா அம்மீன்நிக்கல்குளோரைடு (Hexaamminenickel chloride) என்பது Cl2H18N6Ni என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். உலோக அம்மீன் ஒருங்கிணைவுச் சேர்மமான  [Ni(NH3)6]2+ சேர்மத்தின் குளோரைடு உப்பாக இது வகைப்படுத்தப்படுகிறது. நிக்கல்(II) அயனியுடன் இணைக்கப்பட்ட ஆறு அம்மோனியா (ஒருங்கிணைப்பு வேதியியலில் அம்மீன்கள் என அழைக்கப்படுகிறது) ஈந்தணைவிகளால் நேர்மின் அயனி உருவாகிறது.

கட்டமைப்பு
அனைத்து எண்முக நிக்கல்(II) ஒருங்கிணைவுச் சேர்மங்களைப் போலவே  எக்சா அம்மீன்நிக்கல்குளோரைடிலும் ஒவ்வொரு Ni மையத்திலும் உள்ளமைக்கப்பட்ட இரண்டு இணைக்கப்படாத எலக்ட்ரான்கள் உள்ளன. இது காந்த முனைகளால் இழுக்கப்படத்தக்க இணைக் காந்தமாக உள்ளது.

தயாரிப்பு
அமோனியாவுடன் நீரிய நிக்கல்(II) குளோரைடு சேர்மத்தைச் சேர்த்து சூடுபடுத்துவதன் எக்சா அம்மீன்நிக்கல்குளோரைடு தயாரிக்கப்படுகிறது. இது நீரற்ற நிக்கல்(II) மூலக்கூறு மூலமாகப் பயன்படுகிறது.

தொடர்புடைய சேர்மங்கள்
நிக்கலை அதன் சல்பைடு தாதுக்களிலிருந்து பிரித்தெடுப்பதற்கான ஒரு வணிக முறையில் எக்சா அம்மீன்நிக்கல்குளோரைடு உப்பு உள்ளடங்கியுள்ளது. இந்தச் செயல்பாட்டில், ஓரளவு சுத்திகரிக்கப்பட்ட தாது காற்று மற்றும் அம்மோனியாவுடன் எளிமைப்படுத்தப்பட்ட கீழ்கண்ட சமன்பாட்டுடன் விவரிக்கப்படுகிறது.:

NiS  +  2 O2  +  6 NH3  ->  [Ni(NH3)6]SO4

மேற்கோள்கள்

நிக்கல் ஒருங்கிணைவுச் சேர்மங்கள்
கனிம வேதியியல் சேர்மங்கள்
குளோரைடுகள்
எண்முக சேர்மங்கள்
அம்மீன் ஒருங்கிணைவுச் சேர்மங்கள்
இகான் மக்களவைத் தொகுதி

இகான் மக்களவைத் தொகுதி (மலாய்: Kawasan Persekutuan Igan; ஆங்கிலம்: Igan Federal Constituency; சீனம்: 伊甘联邦选区) என்பது மலேசியா, சரவாக், முக்கா பிரிவு; சரிக்கே பிரிவு;  சிபு  பிரிவு ஆகிய பிரிவுகளின் தாரோ மாவட்டம்; மாத்து மாவட்டம்; மெராடோங் மாவட்டம்; சிபு மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P207) ஆகும்.

இகான் மக்களவைத் தொகுதி 2005-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2008-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2008-ஆம் ஆண்டில் இருந்து இகான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிபு பிரிவு

சிபு பிரிவு (Sibu Division) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 8,278.3 சதுர கி.மீ. பரப்பளவைக் கொண்டுள்ளது. சரவாக் மாநிலத்தில் காப்பிட் பிரிவு (Kapit Division) மற்றும் மிரி பிரிவுக்கு (Miri Division) அடுத்த நிலையில், மூன்றாவது பெரிய பிரிவு.

1862-ஆம் ஆண்டில் சிபுவில் குடியேறிய ஜேம்சு புரூக் (James Brooke) என்பவரால் டயாக் மக்களின் (Dayak People) தாக்குதல்களைத் தடுக்க, சிபு நகரில் ஒரு கோட்டை கட்டப்பட்டது. அதனைத் தொடர்ந்து, சீனர்களின் (Chinese Hokkien) ஒரு சிறிய குழுவினர், கோட்டையைச் சுற்றியுள்ள நகரப் பகுதியில், பாதுகாப்பான வணிக நடவடிக்கைகளை மேற்கொள்ளும் நோக்கத்துடன் குடியேறினார்கள். அதுவே சிபுநகரின் முதல் குடியேற்றம் என அறியப்படுகிறது.

1901-ஆம் ஆண்டு, சிபு குடியேற்றப் பகுதிக்குள் வோங் நய் சியோங் (Wong Nai Siong) தலைமையில் சீனாவின் புசியான் மாநிலத்தில் (Fujian) இருந்து 1,118 பூச்சௌ சீனர்கள் (Fuzhou Chinese) ஒரு பெரிய அளவிலான குடிபெயர்வை மேற்கொண்டனர். இந்த நிகழ்வு, சிபுவில் "நியூ புசூ" என்று பிரபலமாகக் குறிப்பிடப் படுகிறது.

இகான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 சிபு பிரிவு 
 சரிக்கே பிரிவு
 மலேசியாவின் மாநிலப் பிரிவுகள்
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
தாரோ மாவட்டம்

தாரோ மாவட்டம் (மலாய் மொழி: Daerah Daro; ஆங்கிலம்: Daro Sarikei) என்பது மலேசியா, சரவாக் மாநிலத்தில்; முக்கா பிரிவில் உள்ள ஒரு மாவட்டமாகும். இந்த மாவட்டத்தில் தாரோ எனும் பெயரில் ஒரு சிறுநகரம் உள்ளது. தாரோ நகரத்திற்கு மிக அருகில்  மாத்து நகரம் உள்ளது.

மாத்து - தாரோ மாவட்ட மன்றத்தின் (Matu-Daro District Council) கீழ் தாரோ மாவட்டம் நிர்வகிக்கப்படுகிறது. 2020-இல் தாரோ மாவட்டத்தின் மக்கள் தொகை 37,900. மெலனாவ் மக்கள் பெரும்பான்மையாக உள்ளனர்.

சிபுவில் இருந்து இங்கு செல்ல படகு போக்குவரத்துகள் உள்ளன. ரெஜாங் ஆற்றின் வழியாகச் செல்லலாம்; சுமார் இரண்டு மணி நேரம் பிடிக்கும்.

பொது

புராணக் கதைகளின்படி, தாரோ என்ற பெயர் "தாவ் ஆரோ" என்பதிலிருந்து வந்ததாக அறியப்படுகிறது; அதாவது "நன்றாக உள்ளது" என்பது தாரோ என்பதன் சுருக்கமாகும். தற்போது புதிய சந்தைகள்; மற்றும் பல தங்கும் விடுதிகளின் கட்டுமானத்துடன் தாரோ நகரம் வேகமாக வளர்ந்து வருகிறது. 

தாரோ மாவட்டத்தில் சாய் கிராமம், பெனிபா கிராமம், செபாகோ கிராமம், புரூட் கிராமம், நங்கர் கிராமம் மற்றும் செமோப் கிராமம் போன்ற பல முக்கியமான கிராமங்கள் உள்ளன.

கூட்டுப்பள்ளி

தாரோவில் உள்ள மக்களின் முக்கிய தொழில்கள் வேளாண்மை மற்றும் மீன்பிடித்தல் ஆகும்.

தாரோ நகரம் மலேசியாவில் ஒரு தனித்துவமான பள்ளியைக் கொண்டுள்ளது. இங்குள்ள தாரோ கூட்டுப் பள்ளியில் (Sekolah Kebangsaan Camporan Daro) மலாய் மொழியிலும், சீன மொழியிலும் கற்பித்தல் நடைபெறுகின்றது. ஆனால் அந்த இரு மொழி கற்பித்தல்களும் ஒரே பள்ளியில் ஒரே நிர்வாகத்தின் கீழ் நடைபெறுகின்றன.

காலநிலை
தாரோ மாவட்டம் ஒரு வெப்பமண்டல மழைக்காடுகளின் காலநிலையைக் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.

மேற்கோள்கள்

இவற்றையும் பார்க்க 

 முக்கா பிரிவு
 சரிக்கே
 பிடாயூ மக்கள்
 மெலனாவு மக்கள்

வெளி இணைப்புகள்
 
 Matu & Daro District Council Official Website

சரவாக்
சரவாக் மாவட்டங்கள்
எக்சா அம்மீன்பிளாட்டினம்(IV) குளோரைடு

எக்சா அம்மீன்பிளாட்டினம்(IV) குளோரைடு (Hexaammineplatinum(IV) chloride) என்பது Cl4H18N6Pt என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். உலோக அம்மீன் ஒருங்கிணைவுச் சேர்மமான   [Pt(NH3)6]4+ சேர்மத்தின் குளோரைடு உப்பாக இது வகைப்படுத்தப்படுகிறது. பிளாட்டினம்(II) அயனியுடன் இணைக்கப்பட்ட ஆறு அம்மோனியா (ஒருங்கிணைப்பு வேதியியலில் அம்மீன்கள் என அழைக்கப்படுகிறது) ஈந்தணைவிகளால் நேர்மின் அயனி உருவாகிறது. இது வெள்ளை நிறம் கொண்டு நீரில் கரையக்கூடிய திடப்பொருளாகக் காணப்படுகிறது.

அமைப்பு

பிளாட்டினம்(IV) ஒருங்கிணைவுச் சேர்மங்களில் குறிப்பாக எக்சா அம்மீன்பிளாட்டினம்(IV) குளோரைடு காந்தவியல் மற்றும் இயக்கவியல் செயலற்று உள்ளது. எ.கா. வலுவான அமிலங்களால் இது பாதிக்கப்படாது. நேர்மின் அயனி  18-எலக்ட்ரான் விதிக்குக் கீழ்ப்படிகிறது.

தயாரிப்பு
மெத்திலமீன் ஒருங்கிணைவுச் சேர்மமான  [Pt(NH2CH3)4Cl2]Cl2 சேர்மத்தை அமோனியாவுடன் சேர்த்து சூடுபடுத்துவன் மூலம் எக்சா அம்மீன்பிளாட்டினம்(IV) குளோரைடு தயாரிக்கலாம் 

[Pt(NH3)6]4+ ஒருங்கிணைவுச் சேர்மம் நான்கு நேர்மின்னயனி ஒருங்கிணைவுச் சேர்மத்திற்கு ஓர் அரிய உதாரணமாகும். இதனுடைய இணை காரங்களாக [Pt(NH3)5NH2]3+ மற்றும் [Pt(NH3)4(NH2)2]2+ ஆகியவை வரையறுக்கப்பட்டுள்ளன. ref></ref>

மேற்கோள்கள்

வெளி இணைப்புகள்

பிளாட்டினம் ஒருங்கிணைவுச் சேர்மங்கள்
குளோரைடுகள்
அம்மீன் ஒருங்கிணைவுச் சேர்மங்கள்
எண்முக சேர்மங்கள்
கனிம வேதியியல் சேர்மங்கள்
இரவிவர்மன் சர்மிளா

இரவிவர்மன் சர்மிளா (Ravivarman Sharmila) கேரம் விளையாட்டில் சிறந்து விளங்கும் ஓர் இந்திய தேசிய வாகையாளர் ஆவார். இவர் குறைந்த வருமானம் கொண்ட குடும்பத்தில்  23 ஏப்ரல் 1981 அன்று சென்னையில் பிறந்தார். தனது 8 வயதில் கேரம் விளையாடத் தொடங்கினார். 1992 ஆம் ஆண்டு தமிழ்நாடு இளையோர் கேரம் அணிக்கு 11 வயதில் தேர்ந்தெடுக்கப்பட்டார்.

மேற்கோள்கள் 

தமிழ்நாட்டு விளையாட்டு வீராங்கனைகள்
வாழும் நபர்கள்
தமிழ் விளையாட்டு வீரர்கள்
அனுராதபுரம் தொடருந்து நிலையம்

அனுராதபுரம் தொடருந்து நிலையம் () என்பது இலங்கையின் வடக்கே  அனுராதபுரம் நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது.

மேற்கோள்கள்

 
இலங்கையில் உள்ள தொடருந்து நிலையங்கள் இலங்கையில் போக்குவரத்து
சாய் ஜெயலட்சுமி ஜெயராம்

சாய் ஜெயலட்சுமி ஜெயராம் (Sai Jayalakshmy Jayaram) (பிறப்பு: பிப்ரவரி 16,1977) ஒரு முன்னாள் தொழில்முறை டென்னிசு வீராங்கனையாவார்.

தனது தொழில் வாழ்க்கையில், பன்னாட்டு டென்னிசு கூட்டமைப்பு நடத்தும் மகளிருக்கான போட்டியில் ஏழு ஒற்றையர் மற்றும் 34 இரட்டையர் பட்டங்களை வென்றுள்ளார். டிசம்பர் 25,2000 அன்று, இவர் உலக ஒற்றையர் தரவரிசையில் 331 என்ற இலக்கை அடைந்தார். ஜூன் 18,2001 அன்று, இரட்டையர் தரவரிசையில்  249 வது இடத்தைப் பிடித்தார்.

இந்தியக் கூட்டமைப்பு கோப்பை அணிகாக விளையாடிய ஜெயலட்சுமி ஜெயராம், 6-7 என்ற புள்ளிக் கணக்கில் வெற்றியைப் பதிவு செய்தார். 
இவர் 2005 இல் உருசியாவின் நினா பிராட்சிகோவாசை எதிர்த்து குறிப்பிடத்தக்க வெற்றியைப் பெற்றார்.

2003 ஐததாராபாத்தில் நடந்த இரட்டையர் போட்டியில் சக வீரர் ருஷ்மி சக்ரவர்த்தியுடன் இணைந்து மகளிர் டென்னிசு சங்கம் நடத்தும் போட்டியில் அறிமுகமானார். சாய் ஜெயலட்சுமி ஜெயராம் தொழில்முறை டென்னிசிலிருந்து 2010 இல் ஓய்வு பெற்றார்.

மேற்கோள்கள்

வெளி இணைப்புகள் 
 
 
 

தமிழ்நாட்டு விளையாட்டு வீராங்கனைகள்
1977 பிறப்புகள்
வாழும் நபர்கள்
தேசிய விவசாயிகள் ஆணையம்

தேசிய விவசாயிகள் ஆணையம் (National Commission on Farmers (NCF)) என்பது இந்திய அரசால்  18 நவம்பர் 2004 அன்று பேராசிரியர்  எம். எஸ். சுவாமிநாதன் தலைமையில் அமைக்கப்பட்ட ஆணையம் ஆகும். இந்தியாவில் விவசாயிகள் தற்கொலை  குறித்து விரிவாக விசாரணை செய்து நாடு தழுவிய பேரிடர் நிவாரணங்களை அரசுக்கு பரிந்துரை செய்ய இந்த ஆணையம் அமைக்கப்பட்டது .  ஆணையத்திற்கான விசாரணை குறிப்பு விதிமுறை வரம்புகள் அப்போது ஆட்சியில் இருந்த ஐக்கிய முற்போக்கு கூட்டணியின் பொதுவான குறைந்தபட்ச திட்டத்தில் பட்டியலிடப்பட்ட முன்னுரிமைகளை பிரதிபலித்தன. இந்த ஆணையம் முறையே டிசம்பர் 2004, ஆகத்து 2005, திசம்பர் 2005 மற்றும் ஏப்ரல் 2006 ஆகிய நான்கு அறிக்கைகளை சமர்ப்பித்தது. ஐந்தாவது மற்றும் இறுதி அறிக்கை 4 அக்டோபர் 2006 அன்று சமர்ப்பிக்கப்பட்டது. "வேகமான மற்றும் கூடுதல் உள்ளடக்கிய வளர்ச்சி” என்ற இலக்கை அடைய ஆணையத்தின் அறிக்கைகள் பரிந்துரைகளைக் கொண்டிருந்தன. 11 வது ஐந்தாண்டுத் திட்டத்திற்கான அணுகுமுறையில் திட்டமிடப்பட்டுள்ளபடி, இந்த ஆணைத்தின் அறிக்கை “விவசாயிகளுக்கான எம். எஸ். சுவாமிநாதன் அறிக்கை” என்று அழைக்கப்படுகிறது

ஆணையத்தின் இறுதி அறிக்கையில் விவசாயிகளின் துயரத்திற்கான காரணங்கள் மற்றும்  இந்தியாவில் விவசாயிகள் தற்கொலை அதிகரிப்பு குறித்து விரிவாக விளக்கப்பட்டிருந்தது. மேலும்  முழுமையான தேசிய கொள்கை மூலம் விவசாயிகளுக்கான நிவாரணங்களைப் பரிந்துரைத்திருந்தது.

விவசாயிகளுக்கான திருத்தப்பட்ட வரைவு தேசிய கொள்கையில் இணைக்கப்பட்டுள்ள ஆணையத்தின் முக்கிய பரிந்துரைகளில் நிலம், நீர் ஆகியவற்றை உள்ளடக்கிய சொத்து சீர்திருத்தங்கள் அடங்கும். மேலும்கால்நடைகள், மற்றும் உயிரிவளங்கள், விவசாயிகளுக்கான ஆதரவு சேவைகள் மற்றும் வேளாண் பல்கலைக்கழகங்களில் பாடத்திட்ட சீர்திருத்தங்கள் போன்றவையும் பரிந்துரைக்கப்பட்டிருந்தன

ஆணையத்தின் அமைப்பு 
விவசாயிகள் தொடர்பான மறுகட்டமைக்கப்பட்ட தேசிய ஆணையத்தின் அமைப்பு பின்வருமாறு:

 தலைவர் – எம். எஸ். சுவாமிநாதன்
 முழுநேர உறுப்பினர்கள் – ராம் பதான் சிங், ஒய். சி. நந்தா
 பகுதி நேர உறுப்பினர்கள் – ஆர். எல். பிடேல், ஜெகதீஷ் பிரதான், சாந்தா நிம்ப்கர், அதுல் குமார் அஞ்சன்
 உறுப்பினர் செயலாளர் – அதுல் சின்ஹா

ஆணையத்தின் குறிப்பு விதிமுறைகள் 

 உணவு மற்றும் ஊட்டச்சத்து பாதுகாப்பிற்கான விரிவான நடுத்தர கால மூலோபாயத்தை உருவாக்குதல் .
 முக்கிய விவசாய முறைகளின் உற்பத்தித்திறன், லாபம், ஸ்திரத்தன்மை மற்றும் நிலைத்தன்மையை மேம்படுத்துவதற்கான முறைகளை முன்மொழிதல் 
 தொழில்நுட்பத்திற்கும் பொதுக் கொள்கைக்கும் இடையிலான சினெர்ஜியைக் கொண்டு வாருதல் 
 படித்த இளைஞர்களை விவசாயத்தில் ஈர்ப்பதற்கும் தக்கவைத்துக்கொள்வதற்கும் நடவடிக்கைகளை பரிந்துரைத்தல்
 விவசாய ஆராய்ச்சியில் முதலீட்டை மேம்படுத்தவும், விவசாயிகளுக்கு கிராமப்புற கடன் ஓட்டத்தை அதிகரிக்கவும் வடிவமைக்கப்பட்ட கொள்கை சீர்திருத்தங்களை பரிந்துரைத்தல்
 வறண்ட நில விவசாயத்திற்கான சிறப்பு திட்டங்களை வகுத்தல்
 பண்ணை பொருட்களின் தரம் மற்றும் செலவு போட்டித்தன்மையை மேம்படுத்துவதற்கான நடவடிக்கைகளை பரிந்துரைத்தல்
 பெண்களின் கடன், அறிவு, திறன், தொழில்நுட்ப மற்றும் சந்தைப்படுத்தல் அதிகாரமளிப்பதற்கான நடவடிக்கைகளை பரிந்துரைத்தல்
 தேர்ந்தெடுக்கப்பட்ட உள்ளாட்சி அமைப்புகளின் உறுப்பினர்களுக்கு சுற்றுச்சூழல் அடிப்படை வளங்களை பாதுகாப்பதிலும், பேண்தகு விவசாயத்தை திறம்படமேம்படுத்துவதிலும் விவசாயிகள் தங்கள் பங்கை ஆற்றுவதற்கான முறைகளை பரிந்துரைத்தல்

செயல்படுத்தல் 
ஆணையத்தின் பரிந்துரைகளில் சில அரசாங்கத்தின் நிதி பற்றாக்குறை காரணமாக இன்னும் செயல்படுத்தப்படவில்லை.

மேலும் வாசிக்க

மேற்கோள்கள் 

இந்திய ஆணைக்குழுக்கள்
சுருதி குரியன்

சுருதி குரியன் (Shruti Kurien) (பிறப்பு: மார்ச் 28,1983) ஓர் இந்திய இறகுப்பந்தாட்ட வீராங்கனை ஆவார். இவர் தனது கூட்டாளியான ஜுவாலா குட்டாவுடன் இணைந்து 2000 மற்றும் 2002-2008 இல் தேசிய மகளிர் இரட்டையர் கோப்பையை வென்றார். 2004, 2006 மற்றும் 2010 தெற்காசிய விளையாட்டுப் போட்டிகளில் பெண்கள் இரட்டையர் மற்றும் குழு நிகழ்வுகளில் தங்கப் பதக்கம் வென்ற இவர், 2006 பொதுநலவாய விளையாட்டுகளில் கலப்பு அணிக்கான வெண்கலத்தையும் வென்றார். 2008இல் பல்கேரியாவில் நடந்த பெண்கள் இரட்டையர் போடியில் பட்டத்தை குரியன் வென்றார். இவர் மகாராட்டிராவைச் சேர்ந்த மற்றொரு தேசிய இறகுப்பந்தாட்ட வீரரான நிகில் கனேட்கர் என்பவரை மணந்தார். இருப்பினும் இருவரும் இப்போது விவாகரத்து செய்துள்ளனர்.

மேற்கோள்கள் 

மலையாள நபர்கள்
தமிழ்நாட்டு விளையாட்டு வீராங்கனைகள்
வாழும் நபர்கள்
1983 பிறப்புகள்
டெட்ராபீனைலார்சோனியம் குளோரைடு

டெட்ராபீனைலார்சோனியம் குளோரைடு (Tetraphenylarsonium chloride) என்பது C24H20AsCl என்ற மூலக்கூற்று வாய்ப்பாடால் விவரிக்கப்படும் ஒரு வேதியியல் சேர்மமாகும். நான்முகி வடிவத்திலுள்ள டெட்ராபீனைலார்சோனியம் நேர்மின் அயனியைச் சேர்ந்த குளோரைடு உப்பாக இது வகைப்படுத்தப்படுகிறது. வெண்மை நிறத்தில் காணப்படுகிறது. முனைவு பெற்ற கரிமக் கரைப்பான்களில் கரையும். பெரும்பாலும் இது நீரேற்றாகப் பயன்படுத்தப்படுகிறது.

தயாரிப்பும் வேதி வினையும் 

டிரைபீனைலார்சீனிலிருந்து இருந்து தயாரிக்கப்படும் டெட்ராபீனைலார்சோனியம் குளோரைடு ஐதரோகுளோரைடை நடுநிலையாக்குவதன் மூலம் இது தயாரிக்கப்படுகிறது.:
(C6H5)3As  +  Br2   →   (C6H5)3AsBr2 
(C6H5)3AsBr2  + H2O  →  (C6H5)3AsO  +  2 HBr
 (C6H5)3AsO  +   C6H5MgBr  →  (C6H5)4AsOMgBr
(C6H5)4AsOMgBr  +  3 HCl  →  (C6H5)4AsCl.HCl  +  MgBrCl
(C6H5)4AsCl.HCl  +  NaOH  →  (C6H5)4AsCl  +  NaCl  +  H2O

மற்ற நான்கிணைய உப்புகளைப் போலவே, டெட்ராபீனைலார்சோனியம் குளோரைடும் கரிம ஊடகங்களில் பல்லணு நேர்மின் அயனிகளைக் கரைக்கப் பயன்படுகிறது. இந்த நோக்கத்திற்காக, எதிர்மின் அயனிகளைக் கொண்ட நீரிய அல்லது மெத்தனாலிக் கரைசல்கள் டெட்ராபீனைலார்சோனியம் குளோரைடு கரைசலுடன் சேர்த்து சூடுபடுத்தப்படுகின்றன். பொதுவாக டெட்ராபீனைலார்சோனியம் எதிர்மின் அயனி உப்பு வீழ்படிவாக உருவாகிறது.

தொடர்புடைய சேர்மங்கள் 
 டெட்ராபீனைல் பாசுபோனியம் குளோரைடு 
 டெட்ராபியூட்டைலமோனியம் குளோரைடு
 டெட்ராயெத்திலமோனியம் குளோரைடு

மேற்கோள்கள்

குளோரைடுகள்
பீனைல் சேர்மங்கள்
உருஷ்மி சக்ரவர்த்தி

உருஷ்மி சக்ரவர்த்தி (Rushmi Chakravarthi) (பிறப்பு: அக்டோபர் 9,1977) இந்தியவைச் சேர்ந்த முன்னாள் தொழில்முறை டென்னிசு வீரர் ஆவார். இவர் பன்னாட்டு டென்னிசு கூட்டமைப்பு நடத்திய மகளிர் போட்டிகளில் 52 முறை பட்டங்களை வென்றுள்ளார். இது ஒரு இந்திய பெண் வீரர் பெற்ற மிக உயர்ந்த எண்ணிக்கையாகும். செப்டம்பர் 2005 இல் கொல்கத்தாவில் நடைபெற்ற மகளிர் டென்னிசு கூட்டமைப்பு நடத்திய போட்டியான சன்ஃபீஸ்ட் ஓபன் போட்டியின் முதல் சுற்றில் விளையாடிய பிறகு இவர் தொழில்முறை வீராங்கனை ஆனார். இவரது கடைசி போட்டி ஜூன் 2017 இல் அவுரங்காபாத்தில் நடந்தது.

மேற்கோள்கள்

வெளி இணைப்புகள் 

 
 
 

1977 பிறப்புகள்
வாழும் நபர்கள்
இந்திய டென்னிஸ் வீரர்கள்